open-index/open-wikipedia-markdown huggingface dataset:
Risto Ahti (kirkkoherra)

**Risto Voitto Ahti** (24. maaliskuuta 1942 Somero – 20. heinäkuuta 2013) oli Ypäjän seurakunnan pitkäaikainen kirkkoherra. Ahti suoritti ylioppilastutkinnon vuonna 1962 Someron yhteiskoulussa, teologian kandidaatin tutkinnon vuonna 1967 Helsingin yliopistossa ja sai pappisvihkimyksen Turussa samana vuonna. Ahti toimi pappina ensin Salossa. Vuonna 1972 hän siirtyi Ypäjän seurakunnan kirkkoherraksi, missä tehtävässä toimi eläkkeelle jäämiseensä asti vuoteen 2012. Vuosina 2002–2010 hän oli Tammelan rovastikunnan lääninrovastina.

Ahti julkaisi seitsemän aihepiiriltään hengellistä kirjoitus- ja pakina- ja kaskukokoelmaa. 

## Teoksia
*
*
*
*
*
*
*

## Lähteet
Salvinoriinit

**Salvinoriinit** ovat yhdisteitä, joita esiintyy luonnossa ainakin mazatecinsalvia (*Salvia divinorum*) -kasvissa, jota käytetään yleisesti päihteenä. Pääasiallinen vaikuttava yhdiste on salvinoriini A.

## Aiheesta muualla

*Dr. Duke's Phytochemical and Ethnobotanical Databases: Salvinorin
Piotr Greger

**Piotr Greger** (s. 28. maaliskuuta 1964 Tychy) on puolalainen roomalaiskatolinen piispa. Hänet vihki papiksi Katowicen hiippakuntaan Damian Zimoń 13. toukokuuta 1989, ja hänet inkardinoitiin Bielsko-Żywiecin hiippakuntaan 25. maaliskuuta 1992. Hänet nimitettiin Bielsko-Żywiecin vihkipiispaksi ja Assavan titulaaripiispaksi 22. lokakuuta 2011.

## Lähteet
Carlos Mariano Pérez Eslava

**Carlos Mariano Pérez Eslava** (24. marraskuuta 1907 – 25. maaliskuuta 1985) oli argentiinalainen roomalaiskatolinen arkkipiispa. Hänet vihittiin salesiaanien papiksi 9. heinäkuuta 1933 ja nimitettiin Comodoro Rivadavian hiippakunnan piispaksi 13. maaliskuuta 1957. Piispaksi vihkiminen seurasi 19. toukokuuta. Pääkonsekraattorina toimi Germiniano Esorto, jota avustivat Vladimiro Boric Crnosija ja José Borgatti. Pérez Eslava asetettiin virkaansa 6. heinäkuuta.

Pérez Eslava nimitettiin 26. joulukuuta 1963 ja asetettiin 11. huhtikuuta 1964 Saltan arkkihiippakunnan arkkipiispaksi. Hän osallistui Vatikaanin toiseen kirkolliskokoukseen. Hän jäi eläkkeelle 7. tammikuuta 1984.

## Lähteet
José Borgatti

**José Borgatti** (17. syyskuuta 1891 Buenos Aires – 26. lokakuuta 1973) oli argentiinalainen roomalaiskatolinen piispa. Hänet vihittiin salesiaanien papiksi 17. kesäkuuta 1916 ja nimitettiin Viedman hiippakunnan piispaksi 28. elokuuta 1953. Piispaksi vihkiminen seurasi 25. lokakuuta. Pääkonsekraattorina toimi Mario Zanin, jota avustivat Emilio Sosa Gaona ja Vladimiro Boric Crnosija. Borgatti asetettiin virkaansa 31. lokakuuta.

Borgatti osallistui Vatikaanin toiseen kirkolliskokoukseen. Hän toimi hiippakuntansa johdossa kuolemaansa saakka.

## Lähteet
Arrows & Anchors

__NOTOC__
**Arrows & Anchors** on yhdysvaltalaisen rock-yhtye Fair to Midlandin neljäs studioalbumi, joka julkaistiin 12. heinäkuuta 2011.

Albumi debytoi Yhdysvalloissa Billboard 200 -listan sijalla 65.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

Kappaleet on säveltänyt Fair to Midland ja sanoittanut Darroh Sudderth.

## Kokoonpano
* Darroh Sudderth – laulu
* Cliff Campbell – kitara
* Jon Dicken – basso
* Brett Stowers – rummut
* Matt Langley – koskettimet

## Arvostelut
* Allmusic: 
* Sputnikmusic: 

## Aiheesta muualla
* decoymusic.com  
* discogs.com 

## Lähteet
Silo

**Silo** voi tarkoittaa seuraavia:

* Silo, Siilo, muinainen kaupunki Israelissa
* Silo, kylä, kaupunginosa tai kulmakunta Laitilassa
* Silo, Asturian kuningas 774-783
* Silo, suomalainen tekstiilialan yritys
* Silo, kirjailija Mario Rodríguez Cobosin käyttämä nimimerkki
* Susan Silo (s. 1942), yhdysvaltalainen näyttelijä
DJ Screw

**DJ Screw** (oikealta nimeltään Robert Earl Davis, Jr., 20. heinäkuuta 1971 – 16. marraskuuta 2000) oli yhdysvaltalainen hip hop DJ. Hänet tunnetaan sittemmin popularisoituneen Chopped and Screwed -miksaustyylin keksijänä, sadoista "Chaptereiksi" kutsutuista mixtapeistaan ja Screwed Up Click -kollektiivin johtohahmona. Davis löydettiin marraskuussa 2000 kuolleena äänitysstudioltaan, ja myöhemmin kuolinsyyksi varmistui kodeiinipohjaisen yskänlääkkeen ja alkoholin yliannostus.

## Tuotanto
### Albumit

## Lähteet
Sukaskärpäset

**Sukaskärpäset** (Muscidae) on kärpästen heimo. Sukaskärpästen tunnetuin laji on huonekärpänen (*Musca domestica*). Ne ovat pönäköitä, mustia tai harmaita kärpäsiä, joissa voi olla tummempia kuvioita. Sukaskärpästen toukat käyttävät ravinnokseen kaikenlaisia eloperäisiä jätteitä. Aikuiset voivat joskus nauttia kukkien mettä, jos se on helposti tarjolla. Muutamat lajit imevät verta tasalämpöisistä eläimistä.

Heimoon kuuluu lähes 4000 lajia, jotka on jaettu sataan sukuun.

## Lähteet

## Aiheesta muualla
* http://www.otokka.linkisti.net/?ACT=comments&Pic=374
M2 (moottoritorpedovene)

**M2** oli Irlannin laivaston moottoritorpedovene. Aluksen tilasi alun perin Latvian laivasto 16. toukokuuta 1939 John I. Thornycroft and Companyltä. Sen köli laskettiin 29. syyskuuta Thornycroftin Hampton-on-Thamesin veneveistämöllä telakkanumerolla 2464. Irlannin valtio lunasti aluksen, koska Latvia joutui Neuvostoliiton miehittämäksi.

Aluksessa oli kaksinkertainen mahonkirunko, ja siinä oli kylkikaaria tiheässä. Aluksen kolmas teakvuoraus oli pohjassa peittämässä kylkikaaria. Sen voimanlähteenä oli neljä Rolls-Roycen V6-moottoria Thornycroftin RY/12-asennuksina, ja ne oli kytketty pareittain kahteen akseliin. Aluksen apumoottorina oli Thornycroftin RA/4, joka mahdollisti peruuttamisen.

Aluksen koeajot aloitettiin 4. heinäkuuta 1940. Alus luovutettiin 8. heinäkuuta Irlannille, jonka laivastoon se liitettiin ensimmäisenä päällikkönään luutnantti A. Thompson. Se saapui Irlantiin vielä heinäkuussa.

Alus myytiin 15. syyskuuta 1948 eversti J. Fitzmauricelle, joka muutti sen asuntoproomuksi.
 
## Lähteet
*
*
*

### Viitteet
GNOME Tiedostot

**GNOME Tiedostot** (myös nimellä **GNOME Files** ja **Nautilus**) on GNOME-ympäristön virallinen tiedostonhallintaohjelma, joka on ollut GNOME:ssa versiosta 2.0. Ohjelma on julkaistu LGPL-lisenssillä.

## Historia
Nautilus on julkaistu ensimmäisen kerran vuonna 2001 ja sen kehitys on jatkunut siitä lähtien.

* Versio 1.0 julkaistiin 13. maaliskuuta 2001.
* Versio 2.0 oli portti GTK+ 2.0:aan.
* Versio 2.2 sisälsi muutoksia, jotka paransivat käytettävyyttä.
* Versiossa 2.4 työpöytäkansion sijainti muutettiin ~/Työpöytä-kansioon (~ viittaa käyttäjän omaan kansioon /home/käyttäjä).
* GNOME:n versiossa 2.6 Nautilus siirtyi avaruudelliseen (oliometaforan) malliin
* GNOME:n versiossa 2.14 esiteltiin Nautilus, joka tarjosi tiedostojen haun ja mahdollisuuden tallentaa hakuja virtuaalisina kansioina.
* Versio 2.24 toi lisää ominaisuuksia, kuten välilehdet.
* GNOME:n versiossa 2.30 avaruudellinen malli vaihtui navigaatiomalliin

## Toimintamallin muutokset
Ohjelma on vaihtanut toimintamallia oliometaforaan, jota muun muassa Computerworldin Nicholas Petreley kritisoi. 
Väitteiden mukaan avaruudellinen (oliometafora) on uusille käyttäjille helpompi ymmärtää johtuen suorasta esitys- ja käsittelytavasta, joka tekee hakemistojen käsitteen helpommin ymmärrettäväksi. 
Toimintamalli muuttui navigaatiomalliin ja lisäsi jaetut näkymät GNOME:n versiossa 2.30.

## Lähteet
M3 (moottoritorpedovene)

**M3** oli Irlannin laivaston moottoritorpedovene. Irlanti tilasi aluksen 16. toukokuuta 1939 John I. Thornycroft and Companyltä. Sen köli laskettiin 11. syyskuuta Thornycroftin Hampton-on-Thamesin veneveistämöllä telakkanumerolla 2463. Alus valmistui 23. huhtikuuta 1940 ja sen koeajot päättyivät 18. heinäkuuta.

Aluksessa oli kaksinkertainen mahonkirunko, ja siinä oli kylkikaaria tiheässä. Aluksen kolmas teakvuoraus oli pohjassa peittämässä kylkikaaria. Sen voimanlähteenä oli neljä Rolls-Roycen V6-moottoria Thornycroftin RY/12-asennuksina, ja ne oli kytketty pareittain kahteen akseliin.

Alus luovutettiin 25. heinäkuuta Irlannille. Aluksen ensimmäinen päällikkö luutnantti J. Flynn asetti aluksensa laivaston palvelukseen 25. heinäkuuta. Aluksen matkatessa Irlantiin Britannian kuninkaallisen laivaston moottoritorpedoveneiden suojaamana se joutui Isle of Manin edustalla Saksan ilmavoimien koneiden maaliksi. Alus oli lähellä tuhoutumista. Se saapui 1. elokuuta Haulbowlinen laivastotukikohtaan, jossa Irlannin rannikkotykistö avasi tulen liputonta alusta kohti.

Alus myytiin 15. syyskuuta 1948 eversti J. Fitzmauricelle, joka muutti sen asuntoproomuksi.
 
## Lähteet
*
*
*

### Viitteet
Katsuyuki Nagasuka

**Katsuyuki Nagasuka** (, s. 8. syyskuuta 1981, Fukuoka, Japani) on japanilainen ratamoottoripyöräilijä. Hän toimii Yamahan tehdastallin testikuljettajana. Testikuljettajan työn ohella Nagasuka ajaa vakituisesti Japanin kansallista mestaruussarjaa.

## MotoGP-ura

2000-luvun alussa Nagasuka osallistui villillä kortilla kolmeen 250-kuutioisten osakilpailuun. 2011 sai tilaisuuden ajaa tehdastallin riveissä Malesian osakilpailussa kauden toiseksi viimeisessä kilpailussa, kun tallin ykköskuljettaja Jorge Lorenzo oli sivussa murrettuaan sormensa. Nagasukasta tuli ainoa kilpailuun osallistunut Yamaha-kuljettaja, kun myös toinen vakiokasvo Ben Spies joutui jättämään leikin kesken ennen aika-ajoja. 

Itse kilpailu jäi lopulta vain yhden kierroksen mittaiseksi, kun traagisessa onnettomuudessa italialainen Marco Simoncelli menehtyi jäätyään kanssakilpailijoiden yliajamaksi.

Lorenzo ei pystynyt osallistumaan myöskään kauden päätöskilpailuun Valenciassa, joten Nagasuka sai toisen tilaisuuden. Suoritus paranikin huomattavasti Malesiasta, ja erinomainen kuudes sija toi hänelle uransa ensimmäiset pisteet MotoGP-luokassa.

## Aiheesta muualla

*Profiili MotoGP:n sivustolla
Vartiolaiva

**Vartiolaiva** (lyhenne **VL**) on pienehkö yleiskäyttöinen partioalus tai saattaja. Aluksia käytetään valtion merialueiden ja merirajan valvontaan. Maasta riippuen kyseessä voi olla kevyesti aseistettu sota-alus, tai mahdollisesti kriisitilanteessa aseistettavissa.

## Vartiolaivat Suomessa
Suomessa Rajavartiolaitoksen käytössä on nykyään kolme vartiolaivaa (*[[Vartiolaiva Uisko|Uisko]]*, *[[Vartiolaiva Tursas (1986)|Tursas]]*, *[[Vartiolaiva Turva|Turva]]*). Alukset on kriisitilanteessa aseistettavissa ja alistettavissa Merivoimille. Normaalioloissa aluksilla ei ole kiinteää aseistusta. Vartiolaivoilla on kalustoa ympäristövahinkojen, kuten öljyvuotojen torjuntaan.
M5 (moottoritorpedovene)

**M5** oli Irlannin laivaston moottoritorpedovene. Irlanti tilasi aluksen lokakuussa 1939 John I. Thornycroft and Companyltä. Sen köli laskettiin 2. toukokuuta 1940 Thornycroftin Hampton-on-Thamesin veneveistämöllä telakkanumerolla 2493. Alus laskettiin vesille 12. kesäkuuta 1941. Sen koeajot päättyivät 23. joulukuuta 1942 ja se luovutettiin aluksen ensimmäiselle päällikölle aliluutnantti McKenna, joka asetti aluksensa laivaston palvelukseen Tilburyssä. Se saapui 4. tammikuuta 1943 Cobhiin.

Aluksessa oli kaksinkertainen mahonkirunko, ja siinä oli kylkikaaria tiheässä. Aluksen kolmas teakvuoraus oli pohjassa peittämässä kylkikaaria. Sen voimanlähteenä oli neljä Rolls-Roycen V6-moottoria Thornycroftin RY/12-asennuksina, ja ne oli kytketty pareittain kahteen akseliin.

Alus myytiin 3. heinäkuuta 1950 eversti J. Fitzmauricelle, joka muutti sen asuntoproomuksi. Aluksessa todettiin kuitenkin lahoa, mikä esti muutostyöt.
 
## Lähteet
*
*
*

### Viitteet
Markus Laine

**Markus Laine** (s. 27. maaliskuuta 1979 Naantali) on suomalainen jääkiekkoilija,  pelipaikaltaan puolustaja. Laine pelasi SM-liigassa vuosina 1999–2000 ja 2003–2004. Hän on käynyt myös Ranskassa ja Ruotsissa.

## Pelaajaura
Laine pelasi kaksi ensimmäistä kauttansa ja pari peliä kolmannesta jääkiekon I divisioonassa. Hän pelasi 67 ottelua joissa tehoja kertyi 18 (4+14) ja jäähyminuutteja 96. Pudotuspeleissä hän pelasi yhteensä kahdeksan peliä ja yksi maali. Jäähyaitiossa hän istui yhteensä kymmenen minuuttia.

SM-liigassa hän pelasi kahdella eri kaudella. Ensimmäisellä kaudella 1999–2000 JYPissä 35 ottelua joissa kertyi yksi syöttöpiste ja kymmenen jäähyminuuttia. Toisella kaudellaan 2003–2004 seurana oli TPS ja pisteitä ei tullut ja jäähyminuutteja tuli 2. Otteluita tuli 15. Hän ei pelannut yhtään ottelua pudotuspeleissä.

Laine on pelannut ulkomailla kaksi kautta Ruotsissa ja yhden kauden Ranskassa. Ruotsissa hän sai tililleen 2001–2003 68 ottelua, 18 (5+13) pistettä ja 150 jäähyminuuttia. Hän pelasi Kinura Minersissa. Ranskassa hän pelasi yhden kauden joukkueessa HC Mont-Blanc. Siellä hän sai 25 ottelua ja 16 pistettä. Jäähyminuutteja tilille tuli 34.

Hän pelasi Suomi-sarjan runkosarjassa kuusi ottelua saaden kaksi pistettä. Alkulohkossa hän sai 19 pelissä 29 pistettä. Ristiinkarsinnassa hän pelasi kaksi ottelua ja sai kolme pistettä. Joukkue oli VG-62.

Laine on pelannut Mestiksessä kolmessa eri joukkueessa: Vaasan Sportissa, Hermeksessä sekä nykyisessä joukkueessaan TUTO Hockey. Ensimmäisen Mestis-kautensa hän pelasi 2000–2001 enne Ranskan vuosiaan. Sillä kaudella hän pelasi 36 ottelua ja sai 10 pistettä(1+9=10). Ranskan jälkeen hän palasi Suomeen SM-liigaan, mutta lähti melkein heti takaisin Mestikseen Hermekseen jossa pelejä kertyi 32 ja pisteitä 15(6+9=15). Kolmella seuraavalla kaudella hän pelasi Vaasassa Sportissa, siellä pisteitä tuli kaikilla kolmella kaudella yhteensä 100 ottelua ja sai 34 (9+25) pistettä. Sen jälkeen hän on pelannut Suomi-sarjan lisäksi vain TuTo Hockeyssa.

## Tilastot

## Heikkoudet ja vahvuudet
### Heikkoudet
Laine on loukkaantumis- ja jäähyherkkä pelaaja, joka on tyytynyt kakkosparin rooliin. Ikä alkaa jo näkyä vauhdissa.

### Vahvuudet
Kokenut ja monipuolinen puolustaja. Iskenyt mestiksessä tasaisesti tehoja jokaisella kaudellaan.

## Lähteet
* 
* 
* 

### Viitteet
Sosiaalipoliittinen yhdistys

**Sosiaalipoliittinen yhdistys** (ruots. Socialpolitiska Föreningen) on vuonna 1909 perustettu tieteellinen seura, jonka tavoitteena tehdä tunnetuksi suomalaista sosiaalipolitiikkaa ja vaikuttaa sen kehitykseen. Sosiaalipoliittinen yhdistys kehittää myös toimintansa kautta sosiaalipolitiikkaa ja sen tutkimusta sekä pyrkii herättämään tieteellistä keskustelua alallaan. Yhdistys julkaisee yhdessä Sosiaalityön tutkimuksen seuran kanssa neljästi vuodessa ilmestyvää Janus-lehteä. 

## Historia
Sosiaalipoliittisen yhdistyksen historia alkaa vuodesta 1908, jolloin sen perustamista alettiin valmistella. Virallisesti Sosiaalipoliittinen yhdistys perustettiin vuonna 1909 nimellä *Suomen Työväensuojelus- ja Sosiaalivakuutusyhdistys – Föreningen för Arbetareskydd och Socialförsäkring i Finland*. Alkuvuosinaan yhdistys mm. edusti Suomen suurruhtinaskuntaa kansainvälisissä sosiaalipolitiikan kokouksissa. Itsenäisen Suomen synnyttyä yhdistys kokosi poliittisesti ja sosiaalisesti kuohuvan maan kehittämisestä kiinnostuneita kansalaisia joskus paremmalla, joskus heikommalla menestyksellä. Sodan jälkeen yhdistys pyrki aktiivisesti vaikuttamaan sosiaalipolitiikan kehitykseen Suomessa mm. laatimalla 60-luvun sosiaalipoliittista ohjelmaa. Sosiaalipoliittinen yhdistys on 1970-luvun lopulta alkaen järjestänyt vuosittain Sosiaalipolitiikan päiviä.
## Lähteet

## Kirjallisuutta
* 

## Aiheesta muualla
* Kotisivut
Jaroslavlin asema

**Jaroslavlin asema** ( tai Станция Москва-Пассажирская-Ярославская, *Stantsija Moskva-Passažirskaja-Jaroslavskaja*, ’Moskovan Jaroslavlin matkustaja-asema’) on yksi Moskovan suurista henkilöliikenteen rautatieasemista. Sieltä liikennöidään vilkkaasti sekä kauko- että lähijunilla lähinnä pohjoiseen, koilliseen ja itään. Jaroslavlin asema on muun muassa Siperian halki Vladivostokiin johtavan yli 9&nbsp;000 kilometriä pitkän Siperian radan läntinen pääteasema. Aseman kapasiteetti on noin 300 junaa päivässä.

## Sijainti
Jaroslavlin asema sijaitsee Komsomolskaja-aukion laidalla Moskovan ydinkeskustan koillispuolella, 3,4 kilometriä Punaiselta torilta koilliseen. Saman aukion laidalla sijaitsee kaksi muutakin Moskovan päärautatieasemaa. Vieressä on Leningradin asema, joka on länteen suuntautuvan liikenteen pääteasema (esimerkiksi Pietarin ja Helsingin junat). Aukion eteläpuoliselta Kazanin asemalta liikennöidään idän, kaakon ja etelän suuntiin. Lähin metroasema on *Komsomolskaja* (linjat 1 ja 5).

## Historia
Aiemmin, vuosina 1907-1936 Jaroslavlin asema tunnettiin myös nimellä *Pohjoinen asema* () tai *Pohjoisen rautateiden asema*. Tällä viitattiin Moskovan seudun pohjoispuolella sijaitseviin rautateihin, jotka nykyäänkin Venäjän rautateiden organisaatiossa kuuluvat Jaroslavlista johdetun alueellisen Severnaja železnaja doroga -yhtiön vastuulle.

## Lähteet

## Aiheesta muualla
* Moskovan Jaroslavlin aseman tietoja, mm. aseman pohjapiirros, aikataulut, lippumyymälän tiedot yms   (moscow.ru)
* Moskovan matkustustiedote: varovaisuutta asemilla!  (formin.fi)
* Venäjän rautateiden matkustajaliikenteen sivut, sis. aikatauluhaku  (pass.rzd.ru)
* Moskovan Jaroslavlin aseman lähijunien asemakaavio  (pass.rzd.ru)
* Jaroslavlin aseman lähijunien haku  (yandex.ru)
* Kaukojunien aikatauluhaku Moskovan Jaroslavlin asemalle  (poezda.net)
*  ,  (parovoz.com)
Ene Mihkelson

**Ene Mihkelson** (21. lokakuuta 1944 Imavere vald, Viljandimaa – 20. syyskuuta 2017) oli virolainen kirjailija.

Mihkelson opiskeli kirjallisuutta Tarton yliopistossa. Hän työskenteli opettajana ja sen jälkeen tutkijana  Viron kirjallisuuden museossa.

## Literature
Mihkelson julkaisi ensimmäisen kirjallisen tuotteensa 1967. Ensimmäisen runokokoelmansa hän julkaisi kuitenkin vasta 1978. Hänen isänsä vastusti 1900-luvun puolivälissä neuvostojoukkojen läsnäoloa maassa, minkä vuoksi Mihkelsonia ei hyväksytty.

Neuvostoliiton hajoamisen jälkeen Mihkelson julkaisi kymmenen runoantologiaa. Hänen runoissaan ei ole metriikkaa, rytmiä eikä loppusointuja, mutta niissä on yllättäviä inversioita. Ne tunnetaan intensiivisyydestään, allegorioistaan ja metafyysisistä aiheistaan.

Mihkelson julkaisi myös neljä romaania, kokoelman kritiikkiesseitä (*Kirjanduse seletusi*) ja novellikokoelman (*Surma sünnipäev*').

Mihkelsonin teoksissa on usein viittauksia hänen lapsuuteensa, jonka hän vietti piileskelyssä, Viron kansantarustoon ja Viron historiaan. 

Hänelle myönnettiin vuonna 2006 Herder-palkinto.

## Suomennetut teokset
* 
* 

## Muita teoksia
### Runokokoelmia
* *Selle talve laused* (1978)
* *Ring ja nelinurk* (1979)
* *Algolekud* (1980)
* *Tuhased tiivad* (1982)
* *Igiliikuja* (1985)
* *Tulek on su saatus* (1987)
* *Elujoonis* (1989)
* *Võimalus õunast loobuda* (1990)
* *Hüüdja hääl. Luuletusi 1988–1991* (1993)
* *Pidevus neelab üht nuga* (1997)
* *Kaalud ei kõnele: valitud luuletusi 1967–97* (2000)
* *Uroboros*, (2004)

### Romaaneja
* *Matsi põhi* (1983)
* *Kuju keset väljakut* (1983)
* *Korter* (1985)
* *Nime vaev* (1994)
* *Surma sünnipäev. Novelle ja laaste* (1996)
* *Ahasveeruse uni* (2001)

### Artikkeli- ja arvostelukokoelma
* *Kirjanduse seletusi. Artikleid ja retsensioone 1973–1983* (1986)

## Lähteet
Albert Malbois

**Albert-Georges-Yves Malbois** (17. marraskuuta 1915 Versailles – 12. helmikuuta 2017 Saint-Germain-en-Laye) oli ranskalainen roomalaiskatolinen piispa. Hänet vihittiin papiksi Versailles’n hiippakuntaan 29. kesäkuuta 1938 ja nimitettiin sen vihkipiispaksi sekä Altavan titulaaripiispaksi 9. maaliskuuta 1961. Piispaksi vihkiminen seurasi 22. huhtikuuta. Pääkonsekraattorina toimi Alexandre-Charles-Albert-Joseph Renard, jota avustivat Roger Jean Fernand Michon ja Jacques-Eugène-Louis Ménager.

Malbois sai 9. lokakuuta 1966 nimityksen Corbeilin hiippakunnan piispaksi, jona hän toimi, kunnes erosi tehtävistään 13. syyskuuta 1977. Hän osallistui Vatikaanin toiseen kirkolliskokoukseen.

## Lähteet
Nyan Cat

**Nyan Cat** on huhtikuussa 2011 Internet-ilmiöksi noussut YouTube-video. Videossa on iloinen värikkään sateenkaaren peräänsä jättävä harmaan vaaleanpunainen kissa, ja taustalla soi japanilainen popmusiikki. Video oli YouTuben viidenneksi katsotuin vuonna 2011. Kissan kehona on Pop-Tarts-leivonnainen.

## Alkuperä
### GIF-animaatio
2. huhtikuuta 2011 25-vuotias texasilainen Christopher Torres julkaisi omalla www-sivustollaan GIF-animaation kissasta. Myöhemmin Christopher teki lisäyksiä kissaan LiveStream-keskustelujen pohjalta.

### Musiikki

Alkuperäisen version kappaleesta latasi ”daniwell”-niminen käyttäjä japanilaiselle Nico Nico Douga -videosivustolle. Sittemmin samaisella sivustolla oleskeleva käyttäjä ”Momo Momo” remiksasi kappaleen lisäten siihen toistuvan sanan *nyan*. Japanissa *nyan* on kissan ääntelyä tarkoittava onomatopoeia. Kappaleen lauluraita on tehty Vocaloid-ohjelman tapaisella Utau-laulusyntetisaattorilla. Yleisen harhaluulon mukaan laulu on tehty käyttäen Hatsune Mikun (初音ミク) ääntä vaikka laulun äänenä on Momo Momone (桃音モモ). Pelkästään laulu "Nyanyanyanyanyanyanyan" on alun perin Mikun.

### Video
Myöhemmin YouTuben käyttäjä ”saraj00n” yhdisti GIF-animaation, Nico Nico Douga -sivustolla sijainneen äänitiedoston ja julkaisi videon YouTubessa 5. huhtikuuta. Kolme päivää myöhemmin GIF-animaation luoja Christopher Torres nimesi kissan Nyan Catiksi. Video sai suosiota hetkessä ja nousi Youtuben viidenneksi katselluimmaksi videoksi vuonna 2011.

## Lähteet

## Aiheesta muualla
* Nyan Cat
* Alkuperäinen video YouTubessa
Tania Khalill

**Tânia Calil Padis Campos** (s. 8. heinäkuuta 1977 São Paulo) on brasilialainen näyttelijä ja televisiojuontaja. 

Khalill syntyi lastenlääkäri Emiliano Campokselle ja psykologi Terezinha Calille Campos São Paulon Partridge -kaupunginosassa. Hänen taiteilijanimensä Khalill on johdettu hänen sukunimestään Calil. Khalill on toinen kolmesta tyttärestä, ja hän on Espanjan ja Syyrian syntyperäinen. 

## Lähteet

## Aiheesta muualla
*
Kanarianmarketta

**Kanarianmarketta** eli **marketta** eli **pensaspäivänkakkara**, toisinaan myös *margareeta*, (*Argyranthemum frutescens*, syn. *Chrysanthemum frutescens*) on asterikasvien heimoon kuuluva laji, joka on kotoisin Kanariansaarilta. Kasvia viljellään koristekasvina muun muassa kesäkukkana.

Kanarianmarketalla on alalaji rihmakanarianmarketta eli ripsumarketta (*Argyranthemum frutescens* subsp. *foeniculaceum*), johon on yhdistetty joskus lajina pidetty tipsumarketta (*Argyranthemum anethifolium*).

## Ulkonäkö
Kanarianmarketta kasvaa keskimäärin 40–50 senttimetriä korkeaksi. Se haaroo ja kasvattaa kukkia runsaasti. Mykerökukat ovat väriltään useimmin valkoisia tai keltaisia. Viljeltynä kanarianmarketta kukkii kesäkuusta syksyyn.

## Lähteet

## Aiheesta muualla
* Suomen Lajitietokeskus: Kanarianmarketta – ''Argyranthemum frutescens''
* ITIS: ''Argyranthemum frutescens'' 
* United States Department of Agriculture (USDA): ''Argyranthemum frutescens''
Yves Bescond

**Yves-Marie-Henri Bescond** (19. toukokuuta 1924 – 23. elokuuta 2018) oli ranskalainen roomalaiskatolinen piispa. Hänet vihittiin papiksi 29. kesäkuuta 1949 ja nimitettiin Corbeilin hiippakunnan vihkipiispaksi sekä Aquae Thibilitanaen titulaaripiispaksi 26. tammikuuta 1971. Piispaksi vihkiminen seurasi 28. maaliskuuta. Pääkonsekraattorina toimi Louis-Paul-Armand Simonneaux, jota avustivat Albert Malbois ja Robert-Jacques-Victor Frossard.

Bescond sai 12. heinäkuuta 1979 nimityksen Meaux’n hiippakunnan vihkipiispaksi, jona hän toimi, kunnes erosi 20. lokakuuta 1986.

## Lähteet
Vampires Everywhere!

**Vampires Everywhere!** on yhdysvaltalainen rock- ja screamo-tyylistä musiikkia soittava yhtye, joka on kotoisin Kaliforniasta, Hollywoodista. He ovat julkaisseet yhden EP:n, *Lost in the Shadows* (2010), sekä kaksi albumia: *Kiss the Sun Goodbye* (2011) ja *Hellbound and Heartless* (2012).

## Jäsenet
* Michael "Vampire" Orlando – laulu
* DJ "Black" Blackard – kitara
* Frankie Sil – basso
* Joshua "J.J. Gun" Ingram – rummut

## Diskografia
### Albumit
* *[[Kiss the Sun Goodbye]]* (2011)
* *[[Hellbound and Heartless]]* (2012)
* *[[Ritual (Vampires Everywhere!:n albumi)|Ritual]]* (2016)

### Singlet/EP:t
* 2010: *Lost in the Shadows*
* 2010: *Undead Heart*
* 2012: *Drug of Choice*
* 2012: *I Can't Breathe*
* 2014: "Lies Spread Like Fire"
* 2014: "Until I Bleed"
* 2014: "The Killing Lights"
* 2016: "Take Me to Church" (Hozier Cover)

## Aiheesta muualla
*
Turun tuomiokirkon nuorisokuoro

**Turun tuomiokirkon nuorisokuoro** () on suomalainen kuoro, joka koostuu 14–30-vuotiaista laulajista. Heitä kaikkia yhdistää halu musisoida ja toteuttaa musiikkia sekä kotikirkossaan Turun tuomio­kirkossa että muualla. Kuoro järjestää säännöllisesti ensemble- eli yhtye­laulun kursseja. Kuoron ohjelmisto on laaja ja monipuolinen ulottuen gospel- ja musikaalisävelmistä vanhaan musiikkiin ja suuriin teoksiin. Kuoro on osallistunut muun muassa J. S. Bachin Matteus-passion toteutuksiin, sekä barokki- että Bach-Mendelssohn -versiot). Se on ollut mukana myös Ariel Ramirezin latinovaikutteisten Missa Criollan sekä Navidad Nuestra -teosten toteutuksessa yhteistyössä eri kuorojen ja orkesterien kanssa. Esiintymismatkat suuntautuvat usein ulkomaille. Kuoro on esiintynyt muun muassa Pietarissa, Tartossa ja Göteborgissa. Korkean musiikillisen tason lisäksi kuoron toisena tärkeänä elementtinä huumori sekä musiikin ja yhdessäolemisen hauskuus.

Kuoron yhteyteen on myös kehkeytynyt käsikelloyhtye Hups!, joka soittaa englantilaisen tradition mukaisia pronssikelloja. Kuoron sisään on muodostunut myös useita vokaaliensemblekokoonpanoja, jotka osallistuvat kilpailuihin ja esiintyvät myös itsenäisesti.

Kuoron perustaja ja taiteellinen johtaja on Turun tuomiokirkon kanttori Anu Åberg.
Urheiluteippi

**Urheiluteippi** on urheilijoiden vammojen ehkäisyyn ja hoitamiseen käytetty teippi. Teippiä on sekä kovaa teippiä, joka ei jousta, että joustavaa kinesioteippiä.

Perinteinen kova urheiluteippi sopii esimerkiksi nivelten tukemiseen. Tekstiilipinnan ja pitävän liiman ansiosta teippiä käytetään myös muun muassa hiertymien ehkäisyyn. 

Kinesioteipillä pyritään vähentämään kipua, ja lisäksi sen uskotaan elvyttävän aineenvaihduntaa, lisäävän liikkuvuutta ja parantavan lihastoimintaa. Toisin kuin perinteinen urheiluteippi, se ei tue tai rajoita nivelten liikkuvuutta. Teippi on ohutta ja läpäisee hien, mutta kestää peseytymisen. Se pysyy paikallaan muutamasta päivästä aina useaan viikkoon. 

Kinesioteippiä käyttävät hoitovälineenä erityisesti fysioterapeutit. Lääketieteellistä näyttöä kinesioteipin tehosta ei ole, ja siksi sen vaikutuksen uskotaan perustuvan ainakin osittain lumevaikutukseen.

## Lähteet
Kinesioteippi

**Kinesioteippi**, tunnetaan myös nimellä kinesiologiateippi tai ihmeteippi, on kivunlievitykseen käytetty teippi. Se on materiaaliltaan elastista puuvillateippiä, jonka akryyliliimapinta pitää teipin iholla paikoillaan. Kinesioteippiä käytetään urheiluvammojen ja erilaisten kipujen hoitoon. Kinesioteipin vaikutuksista ei juuri ole tieteellistä näyttöä. Vuoden 2012 tutkimuskoonnin perusteella yhdessäkään tutkimuksessa ei löydetty näyttöä kinesioteippauksen vaikutuksesta kivunlievitykseen.

## Käyttö
Kinesioteippiä käytetään yleisimmin urheiluvammojen kuntoutukseen ja lihaskipujen sekä lihassärkyjen lievittämiseen. Teippi antaa tukea ja varmistaa oikean liikeradan häiritsemättä verenkiertoa. Kinesioteippiä käytetään usein myös urheiluvammojen ennaltaehkäisyssä, sillä sen avulla voidaan varmistua nivelen liikeradasta ja välttää haitallisia ääriasentoja. Teipin kompressiovaikutus voi auttaa turvotuksen lievittämisessä. Kinesioteippiä voidaan myös käyttää leikkaus- ja muiden arpien hoidossa.

## Teipin alkuperä
Japanilaiset olympiaurheilijat käyttivät kinesioteippiä ensimmäisen kerran olympialaisissa vuonna 1988, mutta teippaus on vasta viime vuosina levinnyt eurooppalaisten urheilijoiden keskuuteen. Vuonna 2008 Pekingin olympialaisissa lahjoitettiin 50&nbsp;000 rullaa kinesioteippiä olympiaurheilijoille . 

Vuoden 2008 jälkeen kinesioteippi on levinnyt laajalle, ja se on nykyisin suosittua maailmanlaajuisesti huippu-urheilijoiden keskuudessa – mm. maantiepyöräilijä Lance Armstrong ja jalkapalloilijat Gareth Bale, Gianluigi Buffon ja Mario Balotelli ovat vannoutuneita kinesioteipin puolestapuhujia.

## Lähteet

## Aiheesta muualla

* 
*
Perhoslause

**Perhoslause** on klassinen euklidisen geometrian tulos, joka voidaan määritellä seuraavasti:

Piirretään ympyrälle mielivaltainen jänne *PQ* ja merkitään sen keskipistettä *M*. Piirretään sitten ympyrälle jänteet *AB* ja *CD* siten, että ne kulkevat pisteen *M* kautta. Muodostetaan janat *AD* ja *BC*. Merkitään janojen *AD* ja *PQ* leikkauspistettä *X* ja janojen *BC* ja *PQ* leikkauspistettä *Y*. Nyt *M* on myös janan *XY* keskipiste, eli *XM=MY*

Todistus:

Piirretään pisteestä X\, normaalit XX'\, ja XX*\,</math> janoille <math>AM\,</math> ja <math>DM\,</math>. Vastaavasti piirretään pisteestä <math>Y\,</math> normaalit <math>YY'\,</math> ja <math>YY*\, janoille BM\, ja CM.\,

Saamme 
::  \triangle MXX' \sim \triangle MYY',\, 
:  {MX \over MY} = {XX' \over YY'}, 

::  \triangle MXX* \sim \triangle MYY*,\, 
:  {MX \over MY} = {XX* \over YY*}, 

::  \triangle AXX' \sim \triangle CYY*,\, </math>
: <math> {XX' \over YY*} = {AX \over CY}, 

::  \triangle DXX* \sim \triangle BYY',\, </math>
: <math> {XX* \over YY'} = {DX \over BY}, 

Edellisistä yhtälöistä nähdään, että

:  \left({MX \over MY}\right)^2 = {XX' \over YY' } {XX* \over YY*}, 

:  {} = {AX.DX \over CY.BY}, 

:  {} = {PX.QX \over PY.QY}, 

:  {} = {(PM-XM).(MQ+XM) \over (PM+MY).(QM-MY)}, 

:  {} = { (PM)^2 - (MX)^2 \over (PM)^2 - (MY)^2}, 

Koska PM \, = MQ \,,

: { (MX)^2 \over (MY)^2} = {(PM)^2 - (MX)^2 \over (PM)^2 - (MY)^2}. 

Josta saadaan, että
MX = MY. \,

## Lähteet
* H. S. M. Coxeter, S. L. Greitzer, Geometry Revisited, MAA, 1967.

## Aiheesta muualla
* The Butterfly Theorem
* A Better Butterfly Theorem
* Proof of Butterfly Theorem
* The Butterfly Theorem
* Butterfly Theorem
Sabina

**Sabina** voi tarkoittaa seuraavia:

* Sabina, alue Italiassa Rooman koillispuolella, saanut nimensä sabiineista
* Sabina, ruotsalainen perunalajike
* Sabina, naisen etunimi
Sabina (nimi)

**Sabina** on naisen etunimi, joka johtuu Italiassa muinoin asuneesta kansasta, sabiineista.

Suomessa nimi Sabina on vuoden 2019 loppuun mennessä annettu 1&nbsp;480 naiselle ja alle kymmenelle miehelle.
Nimeä ei ole suomen­kielisessä kalenterissa, mutta suomen­ruotsalaisen kalenterin mukaan Sabinan nimipäivä on 27. lokakuuta.

## Tunnettuja Sabina-nimisiä

* Poppaea Sabina, keisari Neron toinen puoliso
* Sabina Babayeva, oik. *Səbinə Babayeva*, azerbaidžanilainen laulaja
* Sabina Ddumba, ruotsalainen laulaja-lauluntekijä
* Sabina Eriksson, toinen rikosepäilyn yhteydessä tunnetuksi tulleista ruotsalaisista kaksosista
* Sabina Guzzanti, italialainen näyttelijä, koomikko, ohjaaja, käsikirjoittaja, tuottaja ja kirjailija
* Sabina Moya, kolumbialainen keihäänheittäjä
* Sabina Sharipova, uzbekistanilainen tennispelaaja
* Sabina Spielrein, venäläinen lastenlääkäri ja psykoanalyytikko
* Sabina Särkkä, suomalainen malli
* Sabina Valbusa, italialainen maastohiihtäjä

## Lähteet
Uinnin Suomen-mestaruuskilpailut 1909

Suomen uintimestaruuksista kilpailtiin useammassa eri paikassa ja eri aikoina.

Vaasassa 24. - 25. heinäkuuta 100 m vapaauinti, suorat kerroshypyt 1 000 m vapaauinti, ponnahduslauta ja vaihtelevat kerroshypyt.

Turussa viikkoa myöhemmin uitiin naisten 100 m ja suorat kerroshypyt ja miesten vesipallo.

Lisäksi Tampereella 22. elokuuta ratkaistiin mestaruudet miesten 4 x 50 m viestiuinnissa ja 200 m rintauinnissa, jossa mestaruus jouduttiin jakamaan.

## Miehet
### 100 m vapaauinti

### 1 000 m vapaauinti

### 200 m rintauinti

### 4 x 50 m viesti

### Ponnahduslauta

### Kerroshypyt

### Suorat hypyt

### Vesipallo

Vesipallomestaruuden voitti Helsingfors Simsällskap voittamalla Turun Urheilunystävät maalein 6-0 (1-0,5-0).

## Naiset

### 100 m vapaauinti

### Suorat hypyt

## Lähteet
* 01.08.1909 Suomen Urheilulehti no 15 
* 24.08.1909 Sosialidemokraatti no 92

### Viitteet
Burga

**Burga** () on maalaiskunta ja sen keskuskylä Novgorodin alueen Malaja Višeran piirissä Venäjällä. Kylä sijaitsee Moskovan ja Pietarin välisen pääradan varrella 18 kilometriä Malaja Višerasta kaakkoon. Kunnan pinta-ala on 1207 neliökilometriä. Kylässä on 900 ja kunnassa 2300 asukasta (vuonna 2009).

Burgan kunta rajoittuu pohjoisessa Ljubytinon piiriin, idässä Malaja Višeran piirin Verebjen kuntaan, etelässä Kresttsyn ja Novgorodin piireihin sekä lännessä Malaja Višeran kaupunkikuntaan. Pinta-alasta 92,3 % on metsää ja 5,2 % maatalousmaata. Alueen läpi virtaa Mstajoki. Pohjoisessa on laajoja suoalueita.

Keskuskylän lisäksi kuntaan kuuluu 61 kylää: Barašiha, Bolšoje Lanovštšino, Bor, Borok, Borovki, Burtseva Gora, Devkino, Dobraja Voda, Dora, Dubki, Dvorištši, Gorki, Gornetskoje, Grebla, Iljitševo, Kamenka, Karpina Gora, Klenino, Klimkovo, Konkovo, Kortšažiha, Krasnaja Gorka, Krasnjonka, Krasnoje, Krasnyi Berežok, Krivoje Koleno, Ljubtsy, Lopoten, Maloje Pehovo, Medved, Mstinski Most, Nikolskoje, Nižnije Gogolitsy, Nižnije Tikuly, Novoje Zamotajevo, Novyje Morozitši, Olhovets, Parni, Peremyt, Podseki, Pryškino, Russkaja Olhovka, Šeljaiha, Seregiž, Sjuiska, Sokolovo, Sosnitsy, Staroje Zamotajevo, Staryje Morozovitši, Suriki, Uvary, Ujezža, Verhnije Gogolitsy, Verhnije Tikuly, Viniha, Vlitški, Vystavka, Zaharovo, Zaholovje, Zamošje ja Zmejevo.

Mstajoen rannoilla on ollut 1600-luvulla syntynyttä karjalaisasutusta. 1800-luvun puolivälissä karjalaisten asuttamia kyliä olivat muun muassa Gornetskoje, Gorki, Dubki, Pryškino, Sosnitsy ja Ljubtsy. Jo tuolloin seudun karjalaiset osasivat karjalan lisäksi myös venäjää. Samoissa kylissä asui vanhauskoisia. 1900-luvun alussa laaditussa Novgorodin läänin karjalaiskylien luettelossa Mstajoen alajuoksun asutusta ei enää mainita.

Moskovan ja Pietarin välisellä pääradalla on Burgan, Mstinski Mostin, Sjuiskan ja Krasnjonkan rautatieasemat. Kleninosta, Lopotenista, Parnista ja Mstinski Mostista on linja-autoyhteydet Burgan kautta Malaja Višeraan. Tärkeimpiä työnantajia ovat julkiset palvelut ja liikenne. Lisäksi seudulla toimii useita sahayrityksiä. Lähes kolme neljäsosaa työvoimasta työskentelee kunnan ulkopuolella.

Burgassa ja Dvorištšissa on keskikoulut, Mstinski Mostissa alakoulu, Burgassa, Dvorištšissa, Krasnjonkassa, Krasnaja Gorkassa ja Gorkissa kulttuuritalot. Lisäksi on neljä kirjastoa ja kuusi ensiapuasemaa. Nähtävyyksiin kuuluvat muinaiset asuin- ja hautapaikat, 1800-luvulta peräisin olevat Borin, Gornetskojen, Karpina Goran ja Staryje Morozovitšin kirkot sekä vanhat kartanot ja asuintalot.

Suunnitteilla olevan Moskovan ja Pietarin välisen nopean rautatieyhteyden on tarkoitus kulkea nykyisen pääradan eteläpuolella. Sen varrella aiotaan rakentaa uusi rautatieasema Burga-Skorostnaja. Moskovan ja Pietarin välinen uusi pikatie on linjattu kunnan eteläosan poikki. Piirin ainut pikatien liittymä sijoitetaan Burgasta Dvorištšin kautta Ljubtsyyn johtavan tien varrelle.

## Lähteet

## Aiheesta muualla
* Burgan kunnan sivusto 
* Burgan kunta Malaja Višeran piirin sivustolla
Planmed

**Planmed Oy** on yritys, joka suunnittelee, valmistaa ja markkinoi kuvantamislaitteita ja niihin liittyviä tuotteita mammografiaa ja ortopedistä kuvantamista varten. Sen pääkonttori sijaitsee Helsingin Herttoniemessä. Yritys perustettiin vuonna 1989. Yli 98 % tuotannosta viedään ulkomaille noin 70 maahan. Yrityksellä on tytäryhtiö Yhdysvalloissa.

## Lähteet

## Aiheesta muualla
*http://www.planmed.com/
Pukinjärvi

**Pukinjärvi** () on Vaasan 34. kaupunginosa. Se on rakentunut 1990-luvulla. Valtaosa tonteista on osoitettu omakotitaloille, joiden lisäksi alueella on myös rivitaloja ja pienkerrostaloja.

Vaasan kaupunginhallinnon tilastoalueista Pukinjärvi kuuluu Gerbyn suuralueeseen.

Nimensä alue on saanut sen kupeessa aiemmin sijainneesta Bockin panimosta, jota suomenkieliset vaasalaiset nimittivät ”Pukin panimoksi”. 

Pukinjärven ensimmäinen asemakaava, joka on arkkitehti Elmar Badermanin laatima, on vahvistettu vuonna 1992. Ennen asuinalueeksi rakentumista Pukinjärven alue on ollut peltoa ja luonnonvaraista metsää. Sieltä ei ole löydetty merkkejä varhaisesta asutuksesta.

## Vesistö
Kaupunginosan itäpuolella sijaitsee Pukinjärvi. Se on alkujaan merenlahti, joka maankohoamisen myötä eristyi merestä järveksi.

Sekä Pukinjärven että viereisen Onkilahden pohja on saastunut alueella toimineiden Kemiran ja Puolustusvoimien varikon päästöistä. Nykyisin päästöjä ei enää sallita, mutta vuosisadan mittaan kertynyt myrkkykuorma on edelleen Pukinjärven ja Onkilahden pohjalla, eikä edelleenkään ole selvyyttä, mihin noin viidentoista aarin kokoinen maa-aines olisi mahdollista asianmukaisesti siirtää.

Pukinjärven kunnostaminen aloitettiin keväällä 2011, mutta työt keskeytettiin jo samana kesänä esiin tulleiden haitallisten aineiden vuoksi. Alueelta on löydetty esimerkiksi valkoista fosforia, arseenia, kromia, elohopeaa, kuparia ja sinkkiä.  

## Väestö
Vuonna 2015 Pukinjärven alueella asui 957 asukasta.

Pukinjärven asukkaista äidinkielenään suomea puhui 73,9&nbsp;%, ruotsia 23,2&nbsp;% ja muita kieliä 2,9&nbsp;% vuonna 2015. Alueen työvoimasta opiskelijoita oli 17,9&nbsp;% ja työttömiä 5,3&nbsp;% vuonna 2013.

## Lähteet
Ratha Yatra

**Ratha Yatra** on hindujen vuotuinen juhla, jota vietetään kesä–heinäkuussa hindujumala Jagannathin kunniaksi. Juhla sai alkunsa Intian itärannikolta Odishan osavaltion Purin kaupungista. Juhlaan kuuluu värikäs vaunukulkue, jossa Jagannath-jumalaa seuralaisineen kuljetetaan valtavissa temppelitornia muistuttavissa vaunuissa, joista suurin on Jagannathin vaunu, joka on noin 13 metriä korkea. Pyhiinvaeltajat kuljettavat vaunut Gundicha Mandirin puutarhatemppeliin viikon ajaksi, jonka jälkeen ne kuljetetaan takaisin Jagannathin temppeliin.

## Lähteet
White Feathers

**White Feathers** on englantilaisen Kajagoogoo-yhtyeen ensimmäinen albumi. Se julkaistiin LP-levynä vuonna 1983.

Albumin tunnetuin kappale on "Too Shy", joka oli kansainvälinen hitti ja nousi Isossa-Britanniassa ensimmäiseksi.
Muut albumilta julkaistut singlet olivat "Ooh To Be Ah" ja "Hang On Now". Kaikista kolmesta tehtiin musiikkivideo.
Single-levyjen B-puolella on kappaleen instrumentaaliversio.

## LP-version kappaleet
Kaikki säveltänyt Kajagoogoo.

### A-puoli
#
#
#
#
#

### B-puoli
#
#
#
#
#

### CD:n bonuskappaleet
#
#
#
#
#
#
#
#

## Kokoonpano
* Limahl (Mark Hamill) - laulu
* Nick Beggs - basso, taustalaulu
* Steve Askew - kitara, E-Bow
* Stuart Neale - kosketinsoittimet, taustalaulu
* Jez Strode - rummut

## Muut tekijät
* Colin Thurston – tuottaja
* Nick Rhodes – tuottaja
* Tim Palmer – äänittäjä
* Arun Chakraverty
* Ian Hooton – kansikuva
* Eric Watson – kansilehtinen

## Lähteet

## Aiheesta muualla
* White Feathers discogs.com -sivustolla
Jagannathin temppeli

**Jagannathin temppeli** on hindujumala Jagannathille pyhitetty temppeli, joita on useita:

## Intiassa
*Jagannathin temppeli (Puri), Orissa, Intia
*Jagannathin temppeli (Koraput), Orissa, Intia
*Jagannathin temppeli (Baripada), Mayurbhanj, Orissa, Intia
*Jagannathin temppeli (Nayagarh), Orissa, Intia
*Jagannathin temppeli (Ranchi), Jharkhand, Intia
*Jagannathin temppeli (Delhi), Intia
*Jagannathin temppeli (Alwar), Rajasthan, Intia
*Jagannathin temppeli (Hyderabad), Intia
*Chhatia Batta, Jajpur, Orissa, Intia
*Patali Srikhetra, Subarnapur, Orissa, Intia

## Muualla
*Shri Jagannath Puri, Inanda, KwaZulu-Natal, Etelä-Afrikka
*Comilla Jagannath, Comilla, Bangladesh
*Jagannathin temppeli (Pabna), Bangladesh
*Jagannathin temppeli (Sialkot), Sialkot, Pakistan
Jaroslavlin asema (täsmennyssivu)

**Jarsolavlin asema** voi viitata seuraaviin:

* Jaroslavlin asema (), yksi Moskovan yhdeksästä päärautatieasemasta
* Jaroslavlin päärautatieasema (*Jaroslavl-Glavnyi*), rautatieasema Jaroslavlin kaupungissa
* Jaroslavlin matkustaja-asema (*Jaroslavl-Moskovski*), rautatieasema Jaroslavlin kaupungissa
Björn Granath

**Björn Granath** (5. huhtikuuta 1946 Göteborg – 5. helmikuuta 2017 Tukholma) oli kansainvälisen uran luonut ruotsalainen näyttelijä.

## Lähteet

## Aiheesta muualla
*
André Rousset

**André Rousset** (13. heinäkuuta 1918 – 26. joulukuuta 1994) oli ranskalainen roomalaiskatolinen piispa. Hänet vihittiin papiksi 25. maaliskuuta 1944 ja nimitettiin Versailles'n hiippakunnan vihkipiispaksi sekä Vagan titulaaripiispaksi 7. helmikuuta 1963. Piispaksi vihkiminen seurasi 30. maaliskuuta. Pääkonsekraattorina toimi Alexandre Renard, jota avustivat Jacques Ménager ja Albert Malbois.

Rousset sai 9. lokakuuta 1966 nimityksen Pontoisen hiippakunnan piispaksi, jona hän toimi, kunnes erosi tehtävistään 19. marraskuuta 1988. Hän osallistui Vatikaanin toiseen kirkolliskokoukseen.

## Lähteet
Gérard Ngoy Kabwe

**Gérard Ngoy Kabwe** (14. huhtikuuta 1918 – 30. toukokuuta 2004) oli kinshasankongolainen roomalaiskatolinen piispa. Hänet vihittiin papiksi 26. syyskuuta 1948 ja nimitettiin Manonon hiippakunnan piispaksi 6. toukokuuta 1972. Piispaksi vihkiminen seurasi 24. syyskuuta. Pääkonsekraattorina toimi Joseph-Albert Malula, jota avustivat Eugène Kabanga Songasonga ja Augustin Fataki Alueke. Ngoy Kabwe erosi hiippakuntansa johdosta 25. syyskuuta 1989.

## Lähteet
Jan Czerniak

**Jan Czerniak** (21. joulukuuta 1906 – 3. helmikuuta 1999) oli puolalainen roomalaiskatolinen piispa. Hänet vihki papiksi August Hlond 12. kesäkuuta 1932, ja hänet nimitettiin Gnieznon arkkihiippakunnan vihkipiispaksi sekä Eudocian titulaaripiispaksi 18. marraskuuta 1958. Piispaksi vihkiminen seurasi 2. helmikuuta 1959. Pääkonsekraattorina toimi Stefan Wyszyński.

Czerniak osallistui Vatikaanin toiseen kirkolliskokoukseen. Hän jäi eläkkeelle 11. helmikuuta 1989 ja kuoli kymmenen vuotta myöhemmin.

## Lähteet
Voitto kotiin, Vintiöt!

**Voitto kotiin, Vintiöt!** on vuonna 2011 ilmestynyt Tuija Lehtisen kirjoittama kartingiin liittyvä nuortenkirja. Se on neljäs ja viimeinen osa *Team Karting Vintiöt* -kirjasarjaa.

Kirjan päähenkilö on Vesa.

## Lähteet
Jaroslavlin päärautatieasema

**Jaroslavlin päärautatieasema** () on Venäjän Jaroslavlin alueen pääkaupungin Jaroslavlin vilkkaasti liikennöity päärautatieasema. Asemalle liikennöidään sekä kauko- että lähijunin. 

Asema kuuluu hallinnollisesti Venäjän rautateiden Jaroslavissa kotipaikkaansa pitävän alueellisen rautatieyhtiön (Pohjoisen rautatiet) vastuulle. 

## Lähteet

## Aiheesta muualla
* RZD:n alueellinen yhtiö Pohjoisen rautatiet, Jaroslavl   (szd.rzd.ru)
* Kaukojunien haku Jaroslavlin pääasemalle  (poezda.net)
Näytösoikeudenkäynti

__NOTOC__
**Näytösoikeudenkäynti** tai **lumeoikeudenkäynti** tarkoittaa julkista oikeudenkäyntiä, jossa oikeuslaitos on päättänyt syytetyn syylliseksi jo ennen oikeudenkäyntiä. Kyse on usein poliittisten vastustajien kukistamisesta.

## Pohjois-Amerikka

Salemin noitavainoissa tuomittiin ainakin 25 henkeä kuolemaan vuonna 1692. Noitavainojen syyt ovat kiinnostaneet tutkijoita, mutta ne eivät ole täysin rinnastettavissa näytösoikeudenkäynteihin.

## Eurooppa

Alfred Dreyfusin oikeudenkäynti, jossa juutalainen tykistökapteeni tuomittiin syyttömänä vakoilusta vankeuteen vuonna 1894 Ranskassa.

## Neuvostoliiton ja itäblokin näytösoikeudenkäynnit

Neuvostoliiton kommunistipuolue aloitti Stalinin johdolla Moskovan oikeudenkäynnit vuonna 1937. Leningradin kommunistijohtaja Sergei Kirovin murha johti suureen näytösoikeudenkäyntiin. Toisen maailmansodan jälkeen näytöksiä toteutettiin NKVD:n avulla Itäblokin maissa. Itäblokin maiden syytetyt vietiin usein Moskovaan näytösoikeudenkäyntiä varten, kuten Puolan Armia Krajowa -vastarintajärjestön niin sanotussa kuudentoista oikeudenkäynnissä. Rudolf Slánskýn oikeudenkäynti oli yksi tunnetuimmista Itäblokin maissa tapahtuneista näytösoikeudenkäynneistä. Unkarissa järjestettiin László Rajkin näytösoikeudenkäynti vuonna 1949. Myös Romaniassa ja Bulgariassa käytiin poliittisia näytösoikeudenkäyntejä. Puolassa Krakovan kirkollisessa tuomioistuimessa järjestettiin stalinistinen näytösoikeudenkäynti katolisen kirkon pappeja vastaan vuonna 1953. Rikoksen tunnustaminen saatiin yleensä kiduttamalla syytettyä ennen oikeudenkäyntiä sekä uhkaamalla lähiomaisia ja perhettä. Tunnustus nauhoitettiin, ja jos syytetty poikkesi aikaisemmasta tunnustuksesta, oikeuden istunto keskeytettiin.

## Lähteet
Naval College

**Naval College** on Irlannin puolustusvoimien merisotakoulu, joka kouluttaa henkilökuntaa Irlannin laivastolle. Sen toimipaikka on Haulbowlinessa Etelä-Irlannissa. Se jakautuu kolmeen osaan:

*Officer Training School (OTS)
*Military and Naval Operational Training School
*School of Naval Engineering

Sotilaallinen koulutus tapahtuu Haulbowlinen laivastotukikohdassa Cork Harbourin keskustassa. Ei-sotilaallinen koulutus tapahtuu National Maritime College of Irelandissa (NMCI) lähistöllä Ringaskiddyssa.

## Lähteet
God Forgives, I Don’t

**God Forgives, I Don’t** on Rick Rossin viides albumi. Se oli tarkoitus julkaista 13. joulukuuta 2011, mutta se jouduttiin lykkäämään heinäkuuhun 2012 Rossin terveysongelmien takia. Albumia ovat jo ennalta kehuneet mm. Drake ja DJ Khaled.

## Kappaleet
#
#
#
#
#
#
#
#
#
#
#
#
#
#
#

### Deluxe Edition
#
#

## Arvostelut
* AnyDecentMusic?: 6.9/10
* Metacritic: 70/100
* Allmusic: 
* Entertainment Weekly: A–
* Pitchfork Media: 6.8/10
* Rolling Stone: 

## Lähteet
Tetraetyylipyrofosfaatti

**Tetraetyylipyrofosfaatti** eli **tetrastigmiini** eli **TEPP** on organofosfaatteihin kuuluva antikoliiniesteraasi, jota käytetään torjunta-aineena. Tetrastigmiinin syntetisoi Philippe de Clermont vuonna 1854 ja se oli ensimmäinen organofosfaattiryhmän antikoliiniesteraasi.

Tetraetyylipyrofosfaatti on palavaa, väritöntä ja hygroskooppista nestettä. Se liukenee veteen ja hydrolysoituu nopeasti. Ainetta voidaan valmistaa esimerkiksi trietyylifosfaatin ja fosforipentoksidin reaktiolla.

## Lähteet

## Aiheesta muualla
*
*Kyoto Encyclopedia of Genes and Genomes (KEGG): Tetraethyl pyrophosphate
Oikosulku (yhtye)

**Oikosulku** oli vuosina 1999–2005 toiminut tamperelainen rockyhtye, joka kierrätti retro-hengessä Led Zeppelin–, Tehosekoitin–, Hellacopters– ja AC/DC-vaikutteita. Loppuvuodesta 2001 Oikosulku solmi levytyssopimuksen Poko Rekordsin kanssa ja yhtyeen debyyttisingle *Rock’n’Roll musaa* nousi maaliskuussa 2002 Suomen singlelistan kymmenennelle sijalle. Jani Viitasen tuottama debyyttipitkäsoitto *Oikosulku* ilmestyi maaliskuussa 2003. Oikosulun ensimmäinen musiikkivideo *Mä liidän* julkaistiin huhtikuussa 2003, ja se oli muun muassa yksi MoonTV:n kesän 2003 esitetyimmistä musiikkivideoista.

## Julkaisut

### Albumit

# 

### Singlet

# 
# 
# 

### Musiikkivideot
# *Mä liidän* (2003)

## Lähteet

## Aiheesta muualla

* Oikosulun artistisivu (Poko Rekords) 
* Oikosulku Mikseri-sivustolla
* Oikosulku Meteli.net-sivustolla
Adam Thomas

**Adam Thomas** (s. 11. elokuuta 1988 Cheetham, Englanti) on brittiläinen näyttelijä.

Thomas näytteli Adam Bartonia ITV:n saippuaoopperassa Emmerdale. Sitä ennen hänet tunnettiin jo BBC:n sarjasta Waterloo Roadin koulu, jossa hän näytteli Donte Charlesia.  Thomasin ura alkoi 15-vuotiaana vuonna 2002. Hänen ensimmäinen roolinsa oli vieraileva hahmo BBC:n saippuaoopperassa Tohtorit. Neljä vuotta myöhemmin nousi julkisuuteen Donte Charlesin läpimurtoroolillaan, jota hän esitti vuoteen 2009 asti. Roolin ansiosta Thomas sai tarjouksen Emmerdale-sarjasta, jossa hän on näytellyt 2009–2018. Hän myös esiintyi ITV:n kilpailuohjelmassa All Star Family veljensä Ryan Thomasin kanssa. Vuonna 2023 Adam osallistui BBC:n Strictly Come Dancing -ohjelmaan ammattitanssija Luba Mushtukin kanssa ja sijoittui 9. sijalle.

Vanhemman veljen Ryan Thomasin lisäksi Adamilla on ei-identtinen kaksoisveli Scott Thomas.

## Lähteet
Olivetti Lettera 22

**[[Olivetti]] Lettera 22** on mekaaninen kirjoituskone. Se kehitettiin vuonna 1949. Olivetti-yhtiö toi sen markkinoille vuonna 1950. Kirjoituskoneen on suunnitellut italialainen Marcello Nizzoli. Kirjoituskone oli erittäin suosittu varsinkin Italiassa mutta myös Suomessa, jossa Olivettin tuotteiden maahantuojana toimi Oy Konttorityö.

## Kuvia

Kuva:Olivetti Lettera 22 by LjL.jpeg
Tiedosto:Lettera 22 2.JPG
Tiedosto:Lettera22 3.jpg


## Lähteet
*Telecom Italia 

### Viitteet
Eestiluoto

**Eestiluoto** () on noin 40 hehtaarin kokoinen saari Sipoon vesialueella Suomenlahdella.

Eestiluoto on ollut puolustusvoimien käytössä ja siellä on vielä tulenjohtotorni. Pääosa saaresta luovutettiin Helsingin kaupungille virkistyskäyttöön vuonna 1974. Saarella oli Ilmatieteen laitoksen havaintoasema syyskuun 2021 loppuun saakka. Saarelle ei ole julkisia liikenneyhteyksiä, mutta pohjois- ja itärannalla on veneenkiinnitysrenkaita. Saarella on rauhoitettuja kenttäorakon ja lehtokielon kasvualueita.

## Lähteet
Richard Daniel Alarcón Urrutia

**Richard Daniel Alarcón Urrutia** (s. 10. huhtikuuta 1952 Lima) on perulainen roomalaiskatolinen piispa. Hänet vihittiin papiksi 8. joulukuuta 1976 ja nimitettiin Tarman hiippakunnan piispaksi 13. kesäkuuta 2001. Piispaksi vihkiminen seurasi 21. heinäkuuta. Pääkonsekraattorina toimi Luis Abilio Sebastiani Aguirre, jota avustivat Rino Passigato ja Luis Armando Bambarén Gastelumendi.

## Lähteet